stanford-oval/wikipedia huggingface dataset:
אל תשאלי
הערות שוליים

↑  דודי פטימר, עם אחד השירים הכי מושמעים בארץ, גיל ויין חושף הכל בראיון, באתר חדשות 13 (לשעבר ערוץ עשר), 30 בספטמבר 2018
↑  חן פרורדין, ‏דיג'יי אונלי אאוט, גיל ויין אין, באתר ‏מאקו‏, 6 בנובמבר 2017
↑  יהודה נוריאל, זה הגיל, באתר ynet, 5 בדצמבר 2017
↑  אל תשאלי, באתר "פזמונט"
↑  שגיא בן נון‏, הדרה מוחלטת: מתוך 20 השירים הישראלים הכי מושמעים השנה - רק שתי נשים, באתר וואלה, 26 בדצמבר 2018
↑   גיל ויין - אל תשאלי (מארח את בניה ברבי) | (Gil Vain - Al Tishali (ft. Benaia Barabi, סרטון  באתר יוטיוב (אורך: 2:51)
↑  אל תשאלי, באתר ספוטיפיי
↑  מערכת mako מוזיקה, ‏פעמיים אדם, באתר ‏מאקו‏, 16 בספטמבר 2018
↑  יוסי חרסונסקי, גיל ויין מארח את בניה ברבי, אל תשאלי, באתר יוסמיוזיק, 14 ביולי 2017
↑   בן שלו, "אל תשאלי" של גיל ויין: לחן נדוש, מלים נטולות חן ועיבוד שחוק, באתר הארץ, 11 בנובמבר 2017
↑  המצעד השבועי, שבוע 42, 2017, באתר מדיה פורסט ישראל
↑  הארץ, מה היו השירים המושמעים ביותר ברדיו בשבוע האחרון?, באתר הארץ, 6 בנובמבר 2017
↑  המצעד השבועי 16.11.2017, באתר גלגלצ
| בניה ברבי |
| --- | --- | --- |
| אלבומי אולפן | חלקים מהניגון • מישהו איתי כאן • קרן שמש |  |
| ערכים קשורים | The Voice ישראל • NMC |  |
| בניה ברבי - סינגלים |
| --- | --- | --- |
| חלקים מהניגון | "אמונה (תחזיקי חזק)" • "מהכפר אל העיר" • "מיתרי הלב" |  |
| מישהו איתי כאן | "מישהו איתי כאן" • "תפסת לי מקום" • "עכשיו הלב פתוח" • "ממה את מפחדת" |  |
| קרן שמש | "במקום הכי רחוק" • "קחי את הפחדים" • "מנגינה קטנה" • "כמה רקדנו" • "עכשיו" • "מי לא יבוא" • "עד שזה נגמר" • "גומות" • "מה שבא בא" • "קרן שמש" |  |
| השתתפות בסינגלים | "אל תשאלי" |  |
אניקה ויקיהאלדר

| --- | --- |

 לידה:  25 בינואר 2001 (בת 24) ציריך, שווייץ 
 שם לידה:  Annika Viktoria Wickihalder Pettersson 
 מוקד פעילות:  שוודיה 
 פרופיל ב-IMDb
 
אניקה ויקטוריה ויקיהאלדר פטרסון (בשוודית: Annika Viktoria Wickihalder Pettersson; נולדה ב-25 בינואר 2001) היא זמרת שוודית, שנולדה בשווייץ.
ביוגרפיה

ויקיהאלדר נולדה בציריך שבשווייץ, ומאוחר יותר עבר לספרד. בגיל 5 עבר עם משפחתה לסדרהמן שבשוודיה. היא למדה מוזיקת גוספל בתיכון העממי מלאנסל.
בשנת 2021 השתתפה בעונה ה-17 של Idol. היא העפילה לשלב הגמר, בו דורגה במקום השלישי. במאי 2023 פרסמה את המיני-אלבום הראשון שלה, Hollow.
ב-1 בדצמבר אישר תאגיד השידור השוודי כי ויקיהאלדר עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Light".‏ היא התחרתה במקצה החמישי, שנערך ב-2 במרץ 2024 בקרלסטד. בסיום סבב ההצבעה השני דורגה במקום השני, והעפילה לשלב גלגל ההצלה, שנערך מאוחר יותר באותו הערב. בהתאם להצבעת הקהל דורגה במקום הראשון, והעפילה לשלב הגמר, שהתקיים ב-9 במרץ בו הגיעה למקום השמיני עם 63 נקודות.
ב-26 בנובמבר 2024 נודע כי ויקיהאלדר תתחרה גם במלודיפטיבלן 2025 עם השיר "Life Again".‏ הוא שובץ למקצה השלישי, והעפיל לגמר מהמקום הראשון.
הערות שוליים

↑  Van Waarden, Franciska (2023-11-01). "Sweden: Melodifestivalen 2024 Participants Revealed on December 1st". Eurovoix (באנגלית בריטית). נבדק ב-2023-11-01.
↑  "The 30 artists competing in Sweden's Melodifestivalen 2024". Eurovision.tv. European Broadcasting Union (EBU). 2023-12-01. נבדק ב-2023-12-01.
↑  "Melodifestivalen 2024 - Deltävling 5: Karlstad". Mellopedia (בשוודית). SVT. נבדק ב-2024-02-03.
↑  "Melodifestivalen 2024 - Finalkvalet". Mellopedia (בשוודית). SVT. נבדק ב-2024-02-04.
↑  "Melodifestivalen 2024 - Final: Stockholm". Mellopedia (בשוודית). SVT. נבדק ב-2024-02-03.
↑  "De tävlar i Melodifestivalen 2025" [They will compete in Melodifestivalen 2025] (בשוודית). Sveriges Television. נבדק ב-2024-11-26.
↑  "Melodifestivalen 2025 - Deltävling 3: Västerås". Mellopedia (בשוודית). SVT. נבדק ב-2025-01-31.
| --- | --- |
בקרת זהויות :  MusicBrainz: 9ad85df3-8ffb-4d74-a473-6f41b456fed9
חבורה אלגברית

חבורה אלגברית  G היא אובייקט שהוא בו זמנית גם חבורה וגם יריעה אלגברית, כך שההעתקות
הכפל:  m:G\times G\to G, המוגדרת על ידי  (g,h)\mapsto gh,
וההפכי:  i:G\to G, המוגדרת על ידי  g\mapsto g^{-1},
הן מורפיזמים (העתקות רגולריות) של יריעות אלגבריות.
יריעות אלגבריות מצוידות בטופולוגיית זריצקי, אך המבנה הזה לא נותן חבורה טופולוגית, שכן טופולוגיית זריצקי על המכפלה לא מסכימה עם טופולוגיית המכפלה. הטופולוגיה הזו גם לא מבטאת את המבנה הגאומטרי של החבורה. לעומת זאת אם על השדה  k מעליו מוגדרת החבורה נתונה טופולוגיה (למשל כאשר  k=\mathbb {R} ,\mathbb {C} ) אז אנו מקבלים טופולוגיה עדינה יותר על החבורה  G (או ליתר דיוק על קבוצת ה  k-נקודות שלה  G(k)). אם המציין של  k הוא 0, אז ניתן להראות ש G יריעה חלקה, ולכן, כאשר  k=\mathbb {R} ,\mathbb {C} , על  G(k) יש מבנה של חבורות לי.
דוגמאות

כל חבורה סופית היא חבורה אלגברית עם הטופולוגיה הדיסקרטית.
עקומים אליפטיים: עקום במרחב הפרויקטיבי עליו מוגדרת פעולת חבורה.
החבורה החיבורית:  \mathbf {G} _{a}=(k,+).
החבורה הכפלית:  \mathbf {G} _{m}=(k^{\times },\cdot ).
הדוגמאות השימושיות והחשובות ביותר - חבורות אלגבריות ליניאריות: החבורה הליניארית הכללית  \mathbf {GL} (n,k) - חבורת המטריצות ההפיכות מסדר  n\times n מעל שדה k.
תת-החבורות האלגבריות שלה:  \mathbf {SL} (n,k) (מטריצות בעלות דטרמיננטה 1)  \mathbf {O} (n) (מטריצות אורתוגונליות),  \mathbf {SO} (n) (מטריצות אורתוגונליות עם דטרמיננטה 1),  \mathbf {U} (n) (מטריצות אוניטריות) ועוד.
טורוס:  T=\mathbf {D} (n,k)\cong (k^{\times })\times ...\times (k^{\times }) חבורת המטריצות האלכסוניות ההפיכות מסדר n.
כל שיכון של חבורה אלגברית בחבורה  \mathbf {GL} (n,k) נקרא "הצגה ליניארית" של החבורה. חבורה אלגברית שקיימת לה הצגה נאמנה כתת-חבורה סגורה של  \mathbf {GL} (n,k) נקראת חבורה אלגברית ליניארית או "חבורה אלגברית אפינית".
הדרגה של חבורה אלגברית חוסמת את רמת המורכבות שלה. לפי משפט קלאסי של קמיל ז'ורדן, לכל n יש קבוע N כך שלכל תת-חבורה של  \ \operatorname {GL} _{n}(\mathbb {C} ) יש תת-חבורה נורמלית אבלית מאינדקס N לכל היותר.
דוגמאות > דוגמה מפורטת

נראה דוגמה מפורטת של חבורה אלגברית:  G=\mathbf {GL} (2,\mathbb {C} )=\left\{A\in \mathrm {M} _{2}(\mathbb {C} )\mid \det A\neq 0\right\}.
זו חבורה עם הפעולה של כפל מטריצות.
זו יריעה אלגברית, שניתן להציגה כיריעה הסגורה  \left\{(a,b,c,d,t)\mid (ad-bc)t=1\right\} כאשר אנו מזהים כל מטריצה כ- A=\left({\begin{matrix}a&b\\c&d\end{matrix}}\right) ואז  \det A=ad-bc; קיומו של מספר t כך ש- (\det A)t=(ad-bc)t=1 שקול לכך ש- \det A\neq 0. הפונקציות הרגולריות הבסיסיות על יריעה זו הן  X_{ij} המחזירות את הקואורדינטה בשורה ה-i ובעמודה ה-j במטריצה A, וכן הפונקציה  {\frac {1}{\det A}}=(X_{11}X_{22}-X_{12}X_{21})^{-1} (למעשה זו הפונקציה שמחזירה את ה"קואורדינטה" t).
יהיו  A=\left({\begin{matrix}a_{11}&a_{12}\\a_{21}&a_{22}\end{matrix}}\right) ו- B=\left({\begin{matrix}b_{11}&b_{12}\\b_{21}&b_{22}\end{matrix}}\right), אז למשל  X_{11}(A\cdot B)=a_{11}b_{11}+a_{12}b_{21}=X_{11}(A)X_{11}(B)+X_{12}(A)X_{21}(B) ולכן כפל מטריצות הפיכות היא העתקה רגולרית.
\left({\begin{matrix}a&b\\c&d\end{matrix}}\right)^{-1}={\frac {1}{ad-bc}}\left({\begin{matrix}d&-b\\-c&a\end{matrix}}\right) וקל לראות שגם זו פונקציה רגולרית (השבר שכופל את המטריצה שווה לאחד חלקי הדטרמיננטה ולכן הוא פונקציה רגולרית!), ומכאן שגם פונקציית ההפכי רגולרית.
בסך בכל נובע ש-G היא חבורה שהיא גם יריעה אלגברית כך שפעולות הכפל וההפכי הן פונקציות רגולריות ולכן היא חבורה אלגברית.
מושגי יסוד > תת-חבורה וחבורת מנה

תת-חבורה אלגברית H של חבורה אלגברית G היא תת-חבורה מופשטת, שמהווה גם תת-יריעה של G והיא סגורה בטופולוגיית זריצקי. ניתן להגדיר גם את המנה  G/H. אם H היא תת-חבורה אלגברית של G אז למרחב הקוסטים G/H קיים מבנה יחיד של יריעה קוואזי-פרויקטיבית שעבורו הפעולה של G על G/H היא רגולרית (למעשה, ניתן לזהות את H, כמייצב של וקטור במרחב פרויקטיבי שעליו פועלת G). אם G היא אפינית ו H תת-חבורה נורמלית אז המנה G/H היא חבורת מנה אפינית - כלומר: חבורה אלגברית ויריעה אלגברית אפינית.
מושגי יסוד > מושגי יסוד נוספים

בנוסף רוב מושגי היסוד בתורת החבורת קיימים גם עבור חבורות אלגבריות. זה כולל את המושגים: הרחבה, מרכז, החבורה הנגזרת, מכפלה ישרה. מכפלה חצי ישרה ועוד.
סוגים של חבורות > חבורות סופיות

כל חבורה סופית היא חבורה אלגברית, ביחס למבנה הדיסקרטי של יריעה אלגברית על קבוצה סופית. קל לראות שכל חבורה סופית היא גם חבורה ליניארית. מעל שדה סגור אלגברית אין הבדל בין חבורה סופית וחבורה אלגברית סופית. מעל שדה כללי יש הבדל אבל הוא מינורי (לחבורה המוגדרת מעל שדה כללי יש מבנה נוסף; אם השדה מושלם מבנה זה מתבטא בפעולת חבורת גלואה האבסולוטית של השדה). לכן המחקר של חבורות אלגבריות כמעט ולא עוסק בחבורות סופיות.
סוגים של חבורות > חבורות קשירות

חבורה אלגברית G נקראת "אי-פריקה" אם כיריעה היא יריעה אי-פריקה בטופולוגיית זריצקי. עבור חבורה אלגברית ניתן להראות ש-G היא אי-פריקה אם ורק אם היא קשירה (בטופולוגיית זריצקי). לכן עבור חבורות אלגבריות בדרך כלל משתמשים במינוחים חבורות קשירות וחבורות אי-פריקות לחלופין. לעומת זאת, יש מתמטיקאים שמשתמשים במונח "אי-פריקות" ביחס לטופולוגיית זריצקי ואילו במונח "קשירות" ביחס לטופולוגיה
המוגדרת על ידי הטופולוגיה על השדה  k (בעיקר במקרים  k=\mathbb {R} ,\mathbb {C} ).
לחבורה אלגברית G כמו לכל יריעה אלגברית יש מספר סופי של מרכיבים אי-פריקים. הרכיב האי-פריק של G המכיל את איבר היחידה מסומן  G^{0} ונקרא identity component. הרכיב הקשיר של איבר היחידה  G^{0} הוא תת-חבורה נורמלית סגורה של G. המנה  G/G^{0} עומדת בהתאמה לקבוצת רכיבי הקשירות של  G ונקראת חבורת רכיבי הקשירות של  G. זוהי חבורה אלגברית סופית.
מכאן מקבלים שכל חבורה אלגבית היא הרחבה של חבורה סופית וחבורה קשירה. לכן עיקר העיסוק בחבורות אלגברית מתמקד בחבורות קשירות.
סוגים של חבורות > יריעות אבליות

חבורה אלגברית קשירה נקראת יריעה אבלית אם בתור יריעה אלגברית היא יריעה שלמה. זה גורר שהיא גם יריעה פרויקטיבית וגם חבורה קמוטטיבית.
בהקשרים מסוימים מדברים גם על יריעות אבליות לא קשירות. במקרה כזה, נהוג להוסיף את דרישת הקומוטטיביות כדרישה נוספת משום שהיא לא נובעת אוטומטית מדרישת השלמות. הפרויקטיביות, נובעת מהשלמות גם במקרה הלא קשיר.
אם שדה ההגדרה הוא  \mathbb {C}  אז קבוצת הנקודות של יריעה אבלית (קשירה) איזומורפית כחבורת לי לטורוס מממד זוגי (פעמיים ממד הירעה האבלית).
יריעות אבליות מהוות תחום מחקר חשוב בגאוטריה אלגברית, אולם, מכיוון שהן קומוטטיבוית, הן אינן מהוות מוקד עינין משמעותי מנקודת מבט של תורת החבורות ותורת ההצגות.
למרות שמן יריעות אבליות אינן סוג של יריעות אלגבריות אלא סוג של חבורות אלגבריות.
סוגים של חבורות > חבורות ליניאריות

חבורה נקראת אפינית, אם היא אפינית כיריעה אלגברית. ניותן להראות כי במקרה זה היא ניתנת לשיכון (כתת-חבורה) ב  \mathbf {GL} _{N} (עבור איזה שהוא  N טבעי). לכן קראים לחבורות כאילו גם חבורות ליניאריות. לפי משפט המבנה של שבלה כל חבורה אלגברית קשירה היא הרחבה של חבורה ליניארית ויריעה אבלית (כאשר החבורה הליניארית היא תת-חבורה של החבורה האלגברית).
חבורה ליניאריות G נקראת פתירה אם קיימת סדרה יורדת של תת-חבורות נורמליות ב-G כך שהמנות העוקבות הן חבורות קומוטטיביות (בדומה למושג המקביל בתורת החבורות).
הרדיקל (הפתיר) של חבורה ליניארית היא הרכיב הקשיר של איבר היחידה של תת-החבורה הנורמלית הפתירה המקסימלית שלה. חבורה ליניארית קשירה נקראת פשוטה-למחצה אם הרדיקל הפתיר שלה טריוויאלי.
הרדיקל האוניפוטנטי של חבורה ליניארית הוא תת-החבורה האוניפוטנטית הגדולה ביותר של הרדיקל הפתיר. חבורה ליניארית שהרדיקל האוניפוטנטי שלה טריוויאלי נקראת חבורה רדוקטיבית. כל חבורה פשוטה-למחצה היא רדוקטיבית.
חבורה ליניארית קשירה G נקראת פשוטה אם היא לא קומוטטיבית וגם אין לה תת-חבורות נורמליות קשירות סגורות לא טריוויאליות. היא נקראת כמעט פשוטה אם יש לה מרכז סופי Z והחבורה G/Z היא פשוטה.
סוגים של חבורות > חבורות פשוטות קשר

חבורה אלגברית קשירה נקראת חבורה אלגברית פשוטת קשר אם היא לא מנה של חבורה אלגברית בתת-חבורה לא טריוויאלית. זה שקול לכך שהיא פשוטת קשר כיריעה אלגברית (זאת אומרת שהיא לא תמונה של העתקת אטל נאותה שאיננה איזומורפיזם). אם שדה ההגדרה הוא  \mathbb {C}  אז זה גם שקול לכך שקבוצת הנקודות של החבורה היא פשוטת קשר בטופולגיה האנליטית (המושרית מ -  \mathbb {C} )
כל חבורה אלגברית פשוטת קשר היא ליניארית.
ראו גם > סוגים של חבורות אלגבריות

חבורה אלגברית ליניארית
חבורה רדוקטיבית
טורוס אלגברי
החבורה הכפלית
חבורה אלגברית פשוטה למחצה
חבורה אלגברית פשוטה
חבורה אוניפוטנטית
החבורה החיבורית
יריעה אבלית
עקום אליפטי
ראו גם > מושגים קשורים

אובייקט חבורתי
חבורה טופולוגית
חבורת לי
סכמת חבורה
אלגברת הופף
אלגברת לי
תורת האינווריאנטים הגאומטרית
לקריאה נוספת

Chevalley, Claude (1958), Classification des groupes de Lie algébriques, Paris: Secrétariat Mathématique
לקריאה נוספת > חבורות ליניאריות

Humphreys, James E. (1972), Linear Algebraic Groups, Graduate Texts in Mathematics, vol. 21, Springer-Verlag, Berlin, New York, ISBN 978-0-387-90108-4
Milne, J. S., Affine Group Schemes; Lie Algebras; Lie Groups; Reductive Groups; Arithmetic Subgroups
Springer, Tonny A. (1998), Linear algebraic groups, Progress in Mathematics, vol. 9 (2nd ed.), Boston, MA: Birkhäuser Boston, ISBN 978-0-8176-4021-7
Waterhouse, William C. (1979), Introduction to affine group schemes, Graduate Texts in Mathematics, vol. 66, Berlin, New York: Springer-Verlag, ISBN 978-0-387-90421-4
לקריאה נוספת > יריעות אבליות

Mumford, David (1970), Abelian varieties, Oxford University Press, ISBN 978-0-19-560528-0
Lang, Serge (1983), Abelian varieties, Berlin, New York: Springer-Verlag, ISBN 978-0-387-90875-5
Weil, André (1971), Courbes algébriques et variétés abéliennes, Hermann, Paris
הערות שוליים

↑  אם  k=\mathbb {C}  אז שני מושגי הקשירות שקולים, אולם המצב שונה במקרה ש k=\mathbb {R}  למשל החבורה האלגברית  \mathbf {GL} _{2} קשירה אולם חבורת הנקודות הממשיות שלה  \mathbf {GL} _{2}(\mathbb {R} ) איננה קשירה.
↑  מילן פרק 1.1 עמוד 8
↑  כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. עם זאת אנו דורשים שהחבורה תהיה קומוטטיבית, דרישה זו נובעת מהפרויקיטיביות/שלמות עבור חבורות קשירות, אך לא במקרה הכללי.
↑  כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. עם זאת אנו דורשים שהחבורה תהיה קומוטטיבית, דרישה זו נובעת מהפרויקיטיביות/שלמות עבור חבורות קשירות, אך לא במקרה הכללי.
1 2 3 4 5 6  כאן אנו מתייחסים למוסכמה המרחיבה, לפיה אין דרישה שהחבורה תהיה קשירה.
↑  למושג "חבורה קלאסית" יש מספר משמעויות מקובלות. כל המשפחות שמופעות בדיאגרמה כאן תחת "חבורה קלאסית" נחשבות לכאלה על פי כל המשמעוית המוקובלות
↑  למושג "חבורה קלאסית" יש מספר משמעויות מקובלות. כל המשפחות שמופעות בדיאגרמה כאן תחת "חבורה קלאסית" נחשבות לכאלה על פי כל המשמעוית המוקובלות
↑  כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. עם זאת, מעל שדה ממציין 0, חבורה אוניפוטנטית היא תמיד קשירה (ופשוטת קשר), גם אם לא דרשים זאת בהגדרה.
↑  כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. עם זאת, מעל שדה ממציין 0, חבורה אוניפוטנטית היא תמיד קשירה (ופשוטת קשר), גם אם לא דרשים זאת בהגדרה.
↑  לעיתים מושג זה נקרא "חבורה פשוטה".
↑  לעיתים מושג זה נקרא "חבורה פשוטה".
↑  כאן אנו משתמשים במוסכמה המצמצמת, שדורשת מחבורה פשוטה להיות חסרת מרכז. המושג ללא דרישה זו נקרא כאן "חבורה כמעט פשוטה".
↑  כאן אנו משתמשים במוסכמה המצמצמת, שדורשת מחבורה פשוטה להיות חסרת מרכז. המושג ללא דרישה זו נקרא כאן "חבורה כמעט פשוטה".
אמייה טגה

אמייה (אמיר) טגה (נולד ב-4 בפברואר 1985) הוא כדורגלן עבר ישראלי אשר שיחק בעמדת הקשר, וכיום עורך דין, פעיל חברתי וחבר מועצת העיר נתניה.
ביוגרפיה

טגה נולד באתיופיה, וכשהיה בן 6 עלה לישראל, וגדל בנתניה. בשנת 1991 החל לשחק כדורגל במחלקת הנוער של מכבי נתניה, ובעונת 2003/2004 צורף לסגל הקבוצה הבוגרת של המועדון.
ב-2010 חתם טגה בהפועל אשקלון, ובתום עונת 2010/2011 ירד עם הקבוצה לליגה הלאומית. לאחר עונה נוספת עם הפועל אשקלון בליגה הלאומית, בקיץ 2012 חתם טגה בהפועל עכו, עמה שיחק שלוש שנים בליגת העל.
ב-2015 חזר טגה לקבוצת נעוריו, מכבי נתניה, עמה ירד לליגה הלאומית בתום עונת 2015/2016. טגה סייע לקבוצה להעפיל בחזרה לליגת העל, ובתום עונת 2016/2017 שוחרר מהמועדון ופרש ממשחק פעיל.
בשנת 2018 שובץ טגה במקום ה-6 ברשימתה של ראש עיריית נתניה מרים פיירברג לקראת הבחירות המקומיות, ונכנס למועצת העיר כאשר הרשימה קיבלה 6 מנדטים.
נבחרות ישראל

טגה נחשב להבטחה גדולה כשפרץ הן במכבי נתניה והן בנבחרת הצעירה, במדיה רשם 10 הופעות וכבש שער אחד, אולם פציעות חוזרות ונשנות קטעו את התקדמותו.
באוגוסט 2010 קיבל טגה לראשונה זימון לנבחרת ישראל הבוגרת, אולם עקב בעיה רפואית נמנע ממנו מלשחק עמה.
חיים אישיים

ב-2007 החליט לשנות את שמו המעוברת אמיר בחזרה לשמו המקורי, והוא נחשב לאחד מהספורטאים הראשונים אשר הביע מחאה חברתית בהיותו שחקן פעיל.
מאז 2022 עוסק טגה בעריכת דין.
הערות שוליים

↑  איזי עין דור, אמייה טגה חתם באשקלון, שמגרשה טרם אושר, באתר ynet, 28 ביולי 2010
↑  שמעון אלבז, הפועל עכו: אמייה טגה חתם לשלוש שנים, באתר ynet, 11 באפריל 2012
↑  דנה ירקצי‏, "עוד יהיה כאן ראש עיר אתיופי": הכדורגלן שחולם לכבוש את עיריית נתניה, באתר וואלה, 20 באוקטובר 2018
↑  תומר גנור, מכבי נתניה: אמייה טגה שוב נפצע, באתר ynet, 3 במרץ 2008
↑  איזי עין דור, אמייה טגה לא יכול לשחק בשל בעיה רפואית, באתר ynet, 18 באוגוסט 2010
↑  צביקה נעים, הזעקה של אמייה טגה, באתר ynet, 4 ביולי 2019
↑  Imaye Taga - אמייה טגה, באתר www.facebook.com
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
מארי דה גורנה

| --- | --- |

 לידה:  6 באוקטובר 1565 פריז, ממלכת צרפת 
 פטירה:  13 ביולי 1645 (בגיל 79) פריז, ממלכת צרפת 
 מדינה:  צרפת 
 מקום קבורה:  כנסיית סנט אסטאש 
 
מארי דה גורנה (בצרפתית: ‏Marie de Gournayקובץ:Fr-Marie De Gournay.ogg‏Ⓘ‏‏; 6 באוקטובר 1565 – 13 ביולי 1645), הייתה הנאמנה הספרותית ובתו המאומצת של מחבר המסות מישל דה מונטן.
ביוגרפיה

דה גורנה נולדה בפריז לגיום לה ז'אר שלפני מותו ב-1578 רכש את טירת גורנה בכפר גורנה-סור-ארונד שהיה בחבל איל-דה-פראנס (כיום בחבל פיקרדיה), ומכאן תואר האצילות דה גורנה. היא הייתה הבת הבכורה מבין שישה ילדים. ב-1583 גילתה את ספר המסות של מישל דה מונטן שעורר בה הערצה והציבה לעצמה כמטרה לפוגשו. אף על פי שקיבלה חינוך מסורתי של בנות אצולה, למדה יוונית ולטינית בכוחות עצמה. ב-1586 אמה החליטה להעביר את מושב המשפחה לטירת גורנה.
ב-1588 כאשר הייתה בפריז עם אמה, שלחה פתק למונטן, שגם הוא היה בפריז לרגל הדפסה חדשה של המסות, שבו ביקשה לפוגשו, והם נפגשו למחרת. במשך החודשים הבאים מונטן ביקר בטירת גורנה מספר פעמים ואימץ אותה לבת. באחד מביקוריו אלה גילתה לו כי כתבה נובלה בשם: "האכסדרה של אדון דה מונטן שעסק באהבה ביצירותיו של פלוטרכוס". ייתכן שהתפתחו ביניהם קשרי אהבה. בסוף המסה "על העמדת פנים" מונטן הוסיף:
"לעונג רב ייחשב לי הדבר לטפח בציבור את התקווה שאני תולה במארי דה גורנה לה ז'אר, בעלת בריתי שאותה אני אוהב באמת ובתמים יותר מאשר אילו הייתה בתי. היא אופפת אותי כולי בפרישתי ובבדידותי כאחד הדברים הטובים ביותר שנפלו בחלקי. אינני חושב על אודות אדם בעולם יותר מאשר על אודותיה."
בתקופה שאחרי 1588 מארי דה גורנה לא פגשה עוד במונטן, אך הם נשארו בקשר מכתבים. ב-1591, אחרי מות אמה, השאירה את הטירה לאחיה ועברה להתגורר בפריז. אחרי מות מונטן ב-1592 אלמנתו, פרנסואז דה מונטן, נתנה לה עותק של המסות כדי שתפקח על הוצאת מהדורה חדשה. במהדורה זו שיצאה לאור ב-1595, כתבה מארי דה גורנה הקדמה ארוכה שבה שיבחה את רעיונותיו של מונטן, ותרגמה מלטינית לצרפתית ציטוטים של חכמי העת העתיקה שבהם מונטן עשה שימוש במסותיו.
דה גורנה שלא נישאה מעולם נתקלה בקשיים כספיים, וב-1608 אחיה נאלץ למכור את הטירה המשפחתית. היא שימשה כשכירת עט בשירותם של מרגריט דה ולואה, אנרי הרביעי, מלך צרפת, מארי דה מדיצ'י, לואי השלושה עשר, מלך צרפת ו הקרדינל רישלייה שהעניק לה קצבה ממלכתית קטנה. היא התעניינה בבעיות מדיניות וחברתיות, נלחמה למען זכויות האישה, וב-1622 פרסמה את חיבורה "שוויון בין גברים לבין נשים". היא הייתה קתולית והתנגדה לפרוטסטנטים, אך שמרה על קשרים עם מלומדים בעלי דעות חופשיות, ועסקה גם בתרגום לצרפתית ובפרסום של שירת ורגיליוס ואובידיוס ושל כתבי ההיסטוריונים סלוסטיוס וטקיטוס.
מארי דה גורנה מתה בפריז ב-1645 ונקברה בכנסיית סנט אסטאש שבעיר.
סון גוקו
יצירת הדמות

גוקו בוסס על דמות קודמת של אקירה טורייאמה, יוצרו, שנקראה טאנטון. דמות זו הופיעה בסדרת קומיקס בעלת דמות אחת בלבד שנקראה "דרגון בוי" (ילד דרקון). התכונה המוזרה של טאנטון הייתה שהיו לו כנפיים. הדמות "סון גוקו" היא שילוב של טאנטון עם הדמות "סון ווקונג", גיבור הרומן הסיני "המסע למערב" שנכתב על ידי וו צ'אנג אן, אשר מכונה בתרגום היפני אף הוא "סון גוקו". גוקו קיבל זנב קוף, בהתאם לכך שווקונג הוא קוף. הזנב החליף את כנפיו של הדמות טאנטון. במקור, טוריאמה שאב את ההשראה לדמות מצפייה בסרטי אמנויות לחימה מהונג קונג ("סרטי קונג-פו") בכיכובם של ברוס לי וג'קי צ'אן.
טורייאמה הסביר שחליפת הלחימה של גוקו מבוססת על בגדיהם של הנזירים הסינים ממנזר שאולין, כי רצה שלסדרה תהיה אווירה סינית. בשלבים המוקדמים של סדרת הקומיקס מספר אנשים שקראו את החוברות אמרו שדמותו של גוקו שטוחה, וכך הוסיף טורייאמה דמויות כמו קרירין ומאסטר רושי. אחר כך הוא יצר גם את טורנירי הלחימה, שהפכו את הקומיקס ליותר מבוסס על לחימה מאשר סדרת הרפתקאות. בנוסף, בגלל הצפי שגוקו ינצח בקלות בטורנירים בשל היותו גיבור הסדרה, "גרם" טורייאמה לגוקו להפסיד בשני הטורנירים הראשונים; אך בכל זאת, הוא ניצח בשלישי. בדרגון בול Z, אחרי שגוקו הקריב את חייו כדי לנסות להביס את סל, טורייאמה החליט שגוהאן בנו צריך לקחת את מקומו כדמות הראשית, אך בסופו של דבר ויתר על כך כי טען שהוא לא מתאים לדמות גיבור ראשי, וגוקו המשיך בתפקידו בסדרה.
לגוקו יש צורת שיער מיוחדת שלא השתנתה באורכה כלל לאורך כל הסדרה מכיוון ששיערם של סאיאנים טהורי גזע לא משתנה אף פעם, חוץ מהמקרים בהם הוא הופך ל"סופר סאיין" ואז הוא מזדקר למעלה. גוקו מעדיף ללבוש חליפות קייקוגי, ולא חליפות סאיינים מפני שגדל בכדור הארץ.
כוחות ויכולות

לגוקו יכולות בלתי רגילות כמו: כוח קיצוני, מהירות בלתי רגילה, רפלקסים מהירים, סיבולת מרשימה, ויכולת ליצור גלי אנרגיה שבאים מכוח ה"קי". כשהיה ילד, החזיק גוקו ברשותו במקל קסום שהיה מתארך ומתקצר לפי הוראתו. בנוסף הוא קיבל ענן עליו יכול היה לרכוב למרחקים עצומים. הוא השתמש בו הרבה בסדרת דרגון בול, אך לאחר שהתחיל ללמוד את טכניקת התעופה השתמש בו פחות ופחות בהדרגה (ולכן הוריש אותו לגוהאן).
מהלך הלחימה המזוהה עם גוקו הוא ה"קא-מה-הא-מה-הא" (אנגלית: Kamehameha). במתקפה זו הוא משחרר גל אנרגיה, ואת זאת למד ממורו הראשון מאסטר רושי. עוד טכניקה שמזוהה איתו היא "קאיו-קן" (אנגלית: Kaio-ken, בתרגום חופשי: "מתקפת קאיו), שמאפשרת ללוחם להכפיל את כוחותיו ומהירותו תוך כדי הפעלת לחץ עצום על הגוף. הטכניקה החזקה ביותר שלו היא ה"גאנקי דמה" (אנגלית: Spirit Bomb). בטכניקה זו משתמשים באנרגיה הנמצאת בטבע וביצורים החיים שבסביבה כדי ליצור כדור אנרגיה גדול. את הקאיו קן והגאנקי דמה הוא למד מהמלך קאיו (קינג קאי) בזמן ששהה איתו בעולם המתים.
אף על פי שמוצאו לא הוזכר בתחילה, גוקו הוא הסאיאני היחידי בסדרת הטלוויזיה "דרגון בול" ובחלק הראשון של המנגה בעל אותו השם, אך ב"דרגון בול Z" מוצגים מספר סאיאנים נוספים. הוא יכול להפוך לקוף ענק הנקרא "אוזארו", כל ירח מלא, אך רק כשזנבו נמצא עליו. בהמשך הסדרה מתנתק הזנב מגופו של גוקו באופן סופי על ידי קאמי. בהמשך המאנגה, בחלק שעליו מבוססת האנימה "דרגון בול Z", מתוודע גוקו לשורשיו הסאיאניים וליכולת ההשתנות שלו לקוף.
פרט לצורת הקוף שלו, לגוקו מספר שינויי צורה, אליהן הוא למד להשתנות החל משהותו על כוכב נאמק בסדרת האנימה של "דרגון בול Z". שינויי הצורה האלו נקראים סופר סאיין, ועל פי האגדה הנפוצה בקרב הסאיאנים, היא הצורה שאותו קיבלה דמות סאיאנית מסתורית ועוצמתית במיוחד 1,000 שנים לפני התרחשות העלילה. להשתנות זו יש מספר דרגות: סופר סאיין, סופר סאיין 2, סופר סאיין 3, סופר סאיין 4 (אך ורק ב"דרגון בול GT").
ככל שדרגת ה"סופר סאיין" עולה, גם הכוח, המהירות, ומהירות התגובה גדלים בצורה משמעותית, וכך גם המראה החיצוני. עם זאת, נדרשים אימונים רבים על מנת לעמוד בעומס האנרגטי של דרגות הסופר סאיין השונות, וישנן טרנספורמציות דוגמת ה"סופר סאיין 3" שדורשות עומס אנרגטי כה גדול וסוחטות ממנו את כוחותיו במהירות, למרות האימונים הקשים.
ב"דרגון בול סופר" גוקו מקבל כוחות אלוהיים ומצליח לקבל את כוחותיו וצורתו של הסופר סאיין האל, ובהמשך שולט על אנרגיית האל הזו ומצליח להשתנות לסופר סאיין בלו, שהיא למעשה טרנספורמציית הסופר סאיין הרגילה בשילוב עם כוחות הסופר סאיין האל. גוקו לומד גם לשלב את טכניקות הלחימה שאותן למד בכדור הארץ יחד עם שינויי הצורה הסאיאנים שלו.
באמצע עלילת הדרגון בול סופר גוקו לומד לשלב בין הסופר סאיין בלו לטכניקת הקאיו-קן, כלומר הוא מכפיל את עוצמת האנרגיה שלו בצורת הסופר סאיין בלו.
לקראת סוף עלילת "דרגון בול סופר" הוא גם השיג, תחילה באופן ספונטני, את טכניקת "אולטרה אינסטינקט" (או בעברית, "מיצוי תנועה עצמית"), שהיא דרגה אליה רק לוחם השווה בעוצמתו לאלים עצמם יכול להגיע. כמו השם של הטכניקה, צורה זו גורמת למשתמש לנוע באופן אינסטקטיבי ומבלי מחשבה שתתערב בהחלטותיו, אבל גוקו לומד לאט לאט כיצד לשלוט עליה ולמצות את כוחו.
ביוגרפיה בדיונית > דרגון בול

דמותו של גוקו הופיעה בפעם הראשונה בפרק הראשון של המאנגה דרגון בול הנקרא "בולמה וסון גוקו", שפורסם ב-3 בדצמבר 1984. בתחילת סדרת הטלוויזיה והמאנגה נגלה גוקו כילד מוזר וחזק בעל זנב קוף, שאומץ על ידי סון גוהאן. לפני התחלת הסדרה הוא הרג בטעות את גוהאן כשהפך לקוף ענקי ומפלצתי לאור ירח מלא. אחרי שחי לבד זמן מה (בלי לדעת על נסיבות מותו של סבו המאמץ) התחבר עם בולמה, ויצא איתה למסע לאסוף את כדורי הדרגון בול הקסומים, שלאחר שאוספים את כולם, מתגלה הדרקון "שנרון" המגשים משאלה אחת לישות האוספת את כל שבעת כדורי הדרגון בול ואוגרת אותם ביחד. בזמן מסעם הם מתחברים גם עם משנה הצורה "אולונג", נווד המדבר "יאמצ'ה" וחברו הטוב החתול בשם "פואר". לאחר מכן החל גוקו להתאמן באמנויות לחימה בביתו של מאסטר רושי, ביחד עם עוד חברה, לאנץ'. ביחד עם גוקו מתאמן קרירין, שהפך לחברו הטוב ביותר. גוקו השתתף בטורנירי אמנות לחימה ונלחם נגד מתחרים כמו קרירין, טינשן-האן, שיאצו, פיקולו ג'וניור ומאסטר רושי עצמו. גוקו בשתי האליפויות הראשונות הוא הפסיד בגמר, אך באליפות השלישית בה השתתף כנער מתבגר הוא ניצח. לפני שהשתתף באליפות הזו הוא הצליח לנצח את פיקולו דיימאו שהרג את חברו הטוב קרירין ואיים להשתלט על העולם.